# PATVIRTINTA

Panevėžio kolegijos Tarybos 2017 m. balandžio 6 d. nutarimu Nr. KT-2

2018 m. kovo 23 d. nutarimu Nr. KT-2 (redakcija)

1. **PANEVĖŽIO KOLEGIJOS VEIKLOS STRATEGIJA IR STRATEGINIS VEIKLOS PLANAS 2014–2020 m.**

Panevėžio kolegija (toliau – Kolegija) įsteigta Lietuvos Respublikos vyriausybės 2002 m. rugpjūčio 30 d. nutarimu Nr. 86, sujungiant Panevėžio aukštesniąją technikos mokyklą, Panevėžio Andriaus Domaševičiaus aukštesniąją medicinos mokyklą ir Rokiškio aukštesniąją pedagogikos mokyklą. 2004 m. birželio 23 d. Lietuvos Respublikos švietimo ir mokslo ministro įsakymu Nr. 107 prie Kolegijos prijungtas Panevėžio konservatorijos pedagogikos skyrius. 2010 m. spalio 22 d. Lietuvos Respublikos vyriausybės nutarimu Nr. 121 pakeista Kolegijos teisinė forma – iš biudžetinės įstaigos Kolegija pertvarkyta į viešąją įstaigą. Lietuvos Respublikos juridinių asmenų registre Kolegija įregistruota kaip viešasis juridinis asmuo, veikiantis kaip viešoji įstaiga.

Kolegijos veiklos strategija 2014–2020 m. remiasi pagrindiniais Lietuvos Respublikos ir Europos Sąjungos strateginiais dokumentais, juose numatytomis gairėmis ir tikslais naujajam ES programavimo laikotarpiui iki 2020 m. Ji taip pat numato kai kurių Panevėžio kolegijos Integruotos plėtros strategijos 2011–2020 m., patvirtintos Kolegijos tarybos 2011 m. balandžio 11 d. nutarimu Nr. KT-7, krypčių tęstinumą, atsižvelgia į Panevėžio kolegijos savianalizės suvestinę, parengtą 2012 m. gruodžio mėn., į Panevėžio kolegijos veiklos vertinimo išvadas (2013 m. birželis), kuriose pateiktos veiklos tobulinimo rekomendacijos ir į Panevėžio kolegijos 2013-2015 m. Strateginio veiklos plano įgyvendinimo ataskaitą.

Pagrindinis Kolegijos veiklos strategijos 2017–2020 m. tikslas –

**DIDINTI PANEVĖŽIO KOLEGIJOS KONKURENCINĮ PRANAŠUMĄ IR POVEIKĮ REGIONO BEI ŠALIES RAIDAI PER INOVACIJAS IR KOKYBĖS STANDARTUS ATITINKANČIĄ STUDIJŲ IR MOKSLO VEIKLĄ BEI VALDYMĄ**

Naujoji Kolegijos strategija yra kaitos strategija, siekianti įgalinti Kolegijos bendruomenę įgyvendinti esminį proveržį visose pagrindinėse institucijos veiklos srityse, kryptingai formuojant savo ateitį Lietuvos mokslo ir studijų sistemoje bei Europos aukštojo mokslo erdvėje. Nors Kolegija savo studentų skaičiumi santykinai maža ir geografiškai nutolusi nuo pagrindinių Lietuvos aukštojo mokslo institucijų branduolių, ji yra pajėgi įžvalgiai pasinaudoti savo žmogiškųjų išteklių potencialu ir galimybėmis, kurias teikia naujos Lietuvos Vyriausybės veiklos prioritetinės kryptys ir parama jų įgyvendinimui, 2014–2020 m. Europos Sąjungos struktūrinių fondų investicijų veiksmų programa bei kiti finansavimo šaltiniai Lietuvoje ir už jos ribų.

Įgyvendindama šią strategiją, Kolegija sutelks ne tik savo vidinį potencialą, bet ir mobilizuos socialinius partnerius kartu plėtoti regioną ir šalį stiprinančias veiklas. Kolegijos stiprybė – tvirti ryšiai su verslu, jo poreikių žinojimas, didelis įsitraukimas į regiono verslo ir visuomeninį gyvenimą. Atsiremdama į šią stiprybę, Kolegija imsis lyderio vaidmenis inicijuojant regiono ir kitų savo partnerių bendradarbiavimą kurti bendrus inovatyvius projektus, kurie padėtų plėtoti sumaniosios specializacijos krypties veiklą regione, skatintų klasterių kūrimąsi ir teiktų pridėtinę vertę visoms dalyvaujančioms pusėms bei padėtų spręsti regionui aktualias problemas.

Kolegija, pasitelkdama partnerių pajėgas, siekia kokybiškai nauju lygmeniu ir efektyviau pasinaudoti partnerystės teikiama nauda. Todėl ši strategija kartu yra Kolegijos integracinio augimo strategija, siekianti stiprinti ekonominius Kolegijos ir jos partnerių ryšius, konkurencingumą ir kurianti tvarią viso regiono ir Lietuvos plėtrą.

Siekdama tapti regione lydere, Kolegija žengs pažangos keliu, kad sustiprintų savo pozicijas ir įtaką regione – sparčiau optimizuoti visų veiklos sričių, ypač studijų ir mokslo, valdymą bei kokybę ir orientaciją į studijų ir mokslo veiklos rezultatų standartus pasauliniame kontekste; gerinti visų Kolegijos padalinių veiklos efektyvumą; stiprinti rinkodaros veiklą; didinti Kolegijos bendruomenės kompetencijas priimti išorės pokyčių ir konkurencinio spaudimo nulemtas permainas ir įgyvendinti užsibrėžtus tikslus. Šis permainų ir atsakomybės visuomenei didinimo procesas turi būti grindžiamas didesniu vidiniu suderinamumu ir veiksmų koordinavimu, kompleksiniu tikslų ir uždavinių įgyvendinimu siekiant tvarių rezultatų.

Šia strategija Kolegija siekia padidinti galimybes sėkmingai įgyvendinti savo tikslus veikdama išvien su partneriais ir sustiprinti teigiamą sinerginį poveikį viso regiono ir šalies raidai. Naujoji strategija paremta viena iš pagrindinių Kolegijos veiklos vertybių – atsakomybe visuomenei.

**II. KOLEGIJOS MISIJA**

Vykdyti mokslo žiniomis ir praktika grįstas aukštojo mokslo studijas, suteikiančias studentams šiuolaikines kompetencijas, turinčias ekonominę ir socialinę vertę sumanioje visuomenėje, lemiančias sėkmingą jų profesinę karjerą. Telkti regiono potencialą mokymosi visą gyvenimą principų įgyvendinimui ir mokslo taikomosios veiklos plėtrai.

**III. KOLEGIJOS VIZIJA**

Inovatyvi, aktyvi, patraukli Lietuvos ir užsienio studentams aukštoji mokykla, pripažinta lyderė ugdant verslumą, telkiant visuomenę ir ūkio subjektus kurti studijų, verslo, mokslo sinergijas Panevėžio regiono ir šalies pažangai užtikrinti.

**IV. KOLEGIJOS VERTYBĖS**

* Atsakomybė
* Pagarba
* Sąžiningumas
* Teisingumas
* Bendruomeniškumas
* Kūrybiškumas

**V. KOLEGIJOS VEIKLOS BENDRIEJI PRINCIPAI**

* Kolegijos tikslai ir veikla integruoti į valstybės ir visuomenės gyvenimą; ji yra atvira ir atsakinga visuomenei, tenkina viešuosius interesus vykdydama mokymo ir mokslinę, kultūrinę bei kitokią visuomenei naudingą veiklą (*Mokslo ir studijų įstatymas, 2009 m. balandžio 30 d. Nr. XI-242).*
* Kolegija užtikrina mokslo ir studijų vienovę per glaudų ryšį su praktika – dėstytojų ir studentų dalyvavimą taikomuosiuose moksliniuose tyrimuose ir eksperimentinės plėtros darbuose pagal verslo, pramonės ir kitų organizacijų užsakymus, regionų plėtros projektuose, konsultacinėje veikloje *(Kolegijos statutas, patvirtintas Lietuvos Respublikos Vyriausybės 2012 m. liepos 11 d. nutarimu Nr. 857).*
* Kolegija sudaro kokybiškas sąlygas asmenims įgyti žinias, tobulinti gebėjimus, reikalingus regiono ir šalies plėtrai. Tai darydama ji savo santykius su studijuojančiaisiais grindžia geranoriškumo, nešališkumo, pagarbos vienas kitam, akademinio bendradarbiavimo, lygių galimybių ir skaidrumo principais *(Kolegijos etikos kodeksas, 2011 m. gruodžio 15 d. patvirtintas Kolegijos darbuotojų visuotiniame susirinkime).*
* Kolegijos darbuotojai yra įsipareigoję laikytis lojalumo Kolegijai principo, paisyti Kolegijos interesų, aktyviai prisidėti prie Kolegijos veiklos tikslų įgyvendinimo, garbingai atstovauti Kolegijai, tinkamai reprezentuoti jos vardą Lietuvoje ir užsienyje, prisiimti atsakomybę už sklandų Kolegijos darbą ir teigiamo įvaizdžio formavimą *(Kolegijos etikos kodeksas, 2011 m. gruodžio 15 d. patvirtintas Kolegijos darbuotojų visuotiniame susirinkime).*
* Kolegija įsipareigojusi:
* Rengti darbo rinkos poreikius atitinkančius specialistus, gebančius dirbti žinių visuomenėje.
  + Sudaryti sąlygas lavinti asmens gebėjimus ir mokytis visą gyvenimą.
  + Vystyti bei palaikyti Kolegijos materialiuosius bei žmogiškuosius išteklius *(Savianalizės suvestinė, 2012 m. gruodis).*

Įgyvendindama šiuos principus, Kolegija turi autonomiją, derinamą su atskaitomybe visuomenei ir apimančią akademinę, administracinę, ūkio ir finansų tvarkymo veiklą, grindžiamą savivaldos principu ir akademine laisve *(Panevėžio kolegijos statutas, patvirtintas Lietuvos Respublikos vyriausybės 2012 m. liepos 11 d. nutarimu Nr. 857).* Tačiau savo įsipareigojimais valstybei kaip aukštoji mokykla ir Panevėžio miestui bei Panevėžio regionui – kaip socialinis partneris per dalyvavimą jų plėtros 2014–2020 m. planų įgyvendinime, o taip pat savo ryšiais su užsienio partneriais Kolegija nuolat plečia savo veiklos į išorę ir atskaitomybės ribas bei tampa vis labiau atvira, vieša, bendradarbiaujančia ir patikima partnere.

**VI. KOLEGIJOS STRATEGIJOS KAITOS IŠORINIAI FAKTORIAI**

Panevėžio kolegija yra atvira vidaus ir išorės konkurencijai, ją veikia globalios ekonomikos, švietimo ir mokslo, visuomenės tendencijos, pokyčiai, iššūkiai. Siekdama būti konkurencinga ne tik regione, Lietuvoje, bet ir pasaulio mastu, Kolegija turi lygiuotis į aukščiausius pasaulinius aukštajam mokslui keliamus standartus, įskaitant ir aukštojo mokslo indėlį į sumanios ekonomikos ir sumanios visuomenės kūrimą, neapsiribojant pasiektu lygiu ir užimama padėtimi kitų Lietuvos aukštųjų mokyklų tarpe. Naujai formuluojant Panevėžio kolegijos strategines veiklos kryptis, atsižvelgiama į tai, koks studijų ir mokslo pasaulis ateityje bus kryptingai formuojamas Lietuvoje ir už jos ribų. Pagrindinės kryptys, kuriomis vyks plėtra Europos Sąjungoje ir Lietuvoje:

* Švietimo sistemos rezultatų gerinimas, siejant tai su mokymosi rezultatų (įsigytų kvalifikacijų) atitiktimi darbo rinkos poreikiams, įsidarbinamumu.
* Galimybių mokytis visą gyvenimą kūrimas, lankstūs mokymosi modeliai, naujų gebėjimų ugdymas, darbo pasiūlos atitikimas darbo paklausai, darbo jėgos judumo skatinimas.
* Spartesnis aukštojo mokslo modernizavimas – programų ir infrastruktūros atnaujinimas, siejant tai su esminiais kokybiniais pokyčiais, su įvairaus lygmens švietimo įstaigų bendradarbiavimu ir absolventų įsidarbinamumu.
* Dėstytojų, studentų verslumo, kūrybingumo, inovatyvumo ugdymas, gamybinių praktikų, stažuočių užtikrinimas, kitų kompetencijų skatinimas, galimybių patekti į darbo rinką ir joje išlikti didinimas.
* Švietimo sistemos atvirumo, tarptautiškumo, konkurencingumo didinimas.
* Žinių partnerystės skatinimas (švietimas – verslas – moksliniai tyrimai – inovacijos), socialinių iššūkių inovatyvūs sprendimai.
* Nacionalinės ir regioninės pažangios specializacijos skatinimas (sumanioji specializacija).
* Aukščiausios kokybės moksliniai tyrimai ir inovacijos, jų rezultatų pavertimas inovatyviais produktais ir paslaugomis.
* Jaunimo įtraukimo į MTEP veiklas skatinimas.

Įgyvendinant Kolegijos strategiją bus užtikrinama Kolegijos strategijos konvergencija su Lietuvos ir ES vystymo strategijomis ir sąsaja su Lietuvos 2014–2020 m. ES struktūrinių fondų investicijų veiksmų programa. Kolegijos strategija, prioritetai ir strateginiai tikslai aiškiai nubrėžia Kolegijos plėtros trajektoriją, neatsiejama nuo Lietuvos ir ES ilgalaikės ateities vizijų.

**VII. STRATEGINIAI VEIKLOS PRIORITETAI IR POKYČIAI**

**1. Aiškesnis ir racionalesnis prioritetinės studijų ir mokslo taikomųjų tyrimų krypties sukoncentravimas ir stiprinimas.** Šiuo prioritetu siekiama pateikti išskirtinį, patrauklų, regiono ir šalies rinkos poreikius atitinkantį, Kolegijos formaliųjų ir neformaliųjų studijų bei mokslo taikomosios veiklos ir eksperimentinės (socialinės, kultūrinės) plėtros paslaugų paketą. Paketo vertė rinkoje būtų didesnė, nei atskirų jo dalių, o sėkmingas tokio paslaugų paketo pardavimas tikslinei rinkai neabejotinai sustiprintų Kolegijos konkurencinį pranašumą kitų kolegijų tarpe.

Tokį išskirtinumą galima būtų kurti plėtojant studijų programų tarptautiškumą ir tarpkryptiškumą, papildant vykdomas paklausias profesinio bakalauro programas unikaliomis praktinės ir mokslo taikomosios veiklos galimybėmis, taip pat siūlant ISCED 5 lygio studijas. Kurdama savo išskirtinį ir konkurencingą produktą Kolegija atsižvelgs į šiuo metu aukštojo mokslo rinkoje egzistuojančią programų pasiūlą, specializaciją, darbo rinkos poreikius, aukštojo mokslo kaitos tendencijas bei prioritetus.

**2. Studijų ir mokslo vienovės užtikrinimas**. Prioriteto bus siekiama stiprinant studijų ir mokslo veiklą, integruojant mokslo taikomosios veiklos rezultatus į studijų turinį bei aktyviau įtraukiant dėstytojus ir studentus į taikomuosius mokslinius tyrimus ir eksperimentinę (socialinę, kultūrinę) veiklą bei darbus pagal verslo, pramonės ir kitų organizacijų užsakymus, į regiono plėtros projektus ir konsultacinę veiklą. Tuo pat metu bus siekiama užtikrinti studijų rezultatų suderinamumą su studijų ir vertinimo metodais bei darbo rinkos poreikiais.

**3. Studijų programų vidinis internacionalizavimas (tarptautinimas) ir studijų bei mokslo veiklos tarptautiškumo plėtra.** Ja bus siekiama pagerinti studijų kokybę ir pasirengimą gyventi ir dirbti globaliame pasaulyje ne tik mažam skaičiui Kolegijos studentų, išvykstančių į dalines studijas ar praktiką užsienyje, bet ir nejudiems studentams, kurie sudaro pagrindinę studijuojančiųjų dalį. Šis prioritetas apims studijų programų atnaujinimą per jų tarptautiškumo matmens didinimą, įskaitant ir programas užsienio kalba, o taip pat ir dvikrypčio studentų, dėstytojų, darbuotojų judumo didinimą plačiau išnaudojant ES paramos programas (fondus). Kolegija sieks pasitelkti akademinį judumą, kaip vieną svarbiausių aukštojo mokslo kokybės ir konkurencingumo didinimo priemonių. Studijų tarptautiškumo didinimas leis pasiekti naują studijų kokybės lygmenį, ypač, jei Kolegija pasinaudos tarptautinių santykių plėtojimu su tarptautiniais profesiniais tinklais ir asociacijomis. Kolegija sieks pasinaudoti šia ir kitomis savo tarptautiškumo plėtros galimybėmis.

**4. Kolegijos bendruomenės gebėjimų stiprinimas**. Šiuo prioritetu bus siekiama įgyvendinti planuojamus pokyčius Kolegijoje, atnaujinant visų darbuotojų žinias, užtikrinant jų gebėjimų ir kompetencijų atitikimą keliamiems reikalavimams darbo vietai nacionalinių ir tarptautinių tendencijų aukštojo mokslo kontekste. Ypatingas dėmesys bus skiriamas akademinio personalo ir kitų, tiesiogiai su studentais dirbančių darbuotojų profesionalumui didinti, kaip svarbiam aukštojo mokslo kokybę lemiančiam faktoriui bei visų darbuotojų projektinio darbo gebėjimų stiprinimui, nes šie gebėjimai užtikrina didesnę tikimybę gauti projektinių lėšų Kolegijos veiklai plėtoti.

**5. Veiklos kokybės ir valdymo efektyvumo didinimas**. Prioritetas apima visų veiklos sričių – studijų, mokslinių tyrimų ir eksperimentinės (socialinės, kultūrinės) plėtros, neformaliojo švietimo, finansų, turto, žmogiškųjų išteklių, infrastruktūros – valdymo gerinimą. Kolegijos lygmenyje būtina stiprinti rinkodaros sistemą ir jos efektyvumą, užtikrinant kolegijos padalinių bendradarbiavimą, kad būtų pritrauktas pakankamas studentų skaičius. Fakultetų lygmenyje tobulinti studijų organizavimą ir studijų programų valdymą: efektyviau koordinuoti studijų programų kūrimą, atnaujinimą, įgyvendinimą, priežiūrą (atsižvelgiant į darbo rinkos poreikius, paklausą stojančiųjų tarpe ir kitas tendencijas), diegti pažangius mokymo ir mokymosi metodus. Nuolat gerinti studijų krypties programų komitetų, dėstytojų, praktikų vadovų veiklos kokybę, didinant jų didaktinę kompetenciją ir atsakomybę už studijų bei neformaliojo švietimo programų rezultatų pasiekimą, taikomųjų mokslinių tyrimų ir eksperimentinės (socialinės, kultūrinės) plėtros vykdymo efektyvumą.

**6. Strateginių partnerysčių su verslu ir kitais sektoriais tinklo formavimas.** Šiuo prioritetu bus siekiama panaudoti tinklo dalyvių išskirtinius gebėjimus ir infrastruktūrą specializuojantis pažangių ir/ar inovatyvių produktų ar paslaugų kūrime ir teikime. Konkretus Kolegijos vaidmuo šiame tinkle bus asmenų, gebančių dalyvauti inovatyvių produktų ar paslaugų kūrime, rengimas ir jų kvalifikacijos tobulinimas, ugdant studentų verslumo gebėjimus, kartu su verslo bendruomene vystant mokslinių taikomųjų tyrimų komercializavimo veiklas, rengiant paklausias ir inovatyvias studijų programas bei reikiamus specialistus. Taip pat bus plečiamos strateginės partnerystės su įvairaus lygmens švietimo įstaigomis, plėtojant mokslo taikomąją veiklą, neformalaus švietimo paslaugas, dalyvaujant projektinėje veikloje, gerinant dėstytojų didaktines kompetencijas.

Kolegija gali tapti regiono lydere telkdama intelektinį potencialą, kurdama, modernizuodama turimą infrastruktūrą ir pritaikydama ją bendram naudojimui su aukštosiomis ir/ar profesinėmis mokyklomis, su socialiniais partneriais.

Kolegija pajėgi sėkmingai telkti aplink save vidurinių ir profesinių mokyklų moksleivius ir tapti moksleivių bei jaunimo verslumo ir kūrybiškumo ugdymo, karjeros valdymo centru, tam sukurdama ar pritaikydama turimą infrastruktūrą jaunimo verslo idėjoms inkubuoti.

Strateginių partnerių tinklo formavimas leis plėtoti verslininkystę ir inovacijas, bendruomenės novatorišką požiūrį, verslumo gebėjimus ir formuoti besimokančių asmenų nuostatas, tuo pačiu didinant kolegijos konkurencingumą.

**VIII. STRATEGINĖS VEIKLOS (PROGRAMOS)**

Strateginio veiklos tikslo prioritetai bus įgyvendinami vykdant tris strategines veiklas (programas):

|  |  |
| --- | --- |
| **1 programa.** | **Studijų, taikomųjų mokslinių tyrimų ir eksperimentinės plėtros bei neformaliojo švietimo veiklų vystymas, tarptautiškumo stiprinimas.** |
| **2 programa.** | **Kolegijos bendruomenės kompetencijų įgyvendinti Kolegijos strategiją stiprinimas ir valdymo efektyvumo užtikrinimas.** |
| **3 programa.** | **Poveikio regiono ir šalies raidai didinimas plečiant ir įveiklinant strateginę partnerystę su verslo ir visuomeninėmis institucijomis.** |

Strateginio tikslo įgyvendinimas per šias programas kurs ilgalaikius konkurencingumo pagrindus, užtikrinant tvarią Kolegijos plėtrą.

**IX. PAGRINDINIAI STRATEGINIO TIKSLO**

**PASIEKIMO RODIKLIAI** (iki 2020 m.)

Įgyvendindama savo veiklos strategiją 2014–2020 m., Kolegija realizuos 6 strateginius prioritetus vykdydama 3 strategines veiklas (programas). Tai darydama Kolegija orientuojasi į šiuos svarbius pažangos rodiklius, kuriuos numatoma pasiekti iki 2020 m.

|  |  |  |  |
| --- | --- | --- | --- |
| **Eil. Nr.** | **Kriterijaus kodas** | **Pagrindiniai strateginio tikslo strateginių veiklų (programų) pasiekimo rodikliai** | **Mato vienetas** |
| 1. | E-1 | Pajamų, gautų už visas suteiktas paslaugas, dalis bendroje Studijų ir mokslo plėtros programos finansavimo iš valstybės biudžeto lėšų ir gautų pajamų už studijas ir kitas teikiamas paslaugas Kolegijos lėšų struktūroje, procentais | 45 proc. |
| 2. | E-2 | Pajamų už regionui aktualių (užsakomųjų) taikomųjų tyrimų, eksperimentinės (socialinės, kultūrinės) plėtros, konsultacinės veiklos ir neformaliojo švietimo dalis nuo visų už šią veiklą gautų pajamų | 80 proc. |
| 3. | E-3 | Absolventų, dirbančių 1-3 profesijų grupėse (vadovai, specialistai, technikai ir jaunesnieji specialistai), dalis nuo visų dirbančių absolventų | 85 proc. |
| 4. | E-4 | Regiono abiturientų, įstojusių į Panevėžio kolegiją, dalis nuo visų į kolegijas įstojusių regiono abiturientų | 60 proc. |
| 5. | E-5 | Studentų, įkūrusių įmones pagal kolegijos verslumo ugdymo modelį, skaičius nuo visų studentų | 0,3 proc. |
| 6. | E-6 | Studentų ir dėstytojų tarptautinio judumo augimas | 25 proc. |

**X. STRATEGINĖS VEIKLOS (PROGRAMOS) IR JŲ TIKSLAI**

| **Strateginė veikla (programa)** | **Strateginės veiklos (programos) tikslai** | **Sąsaja su**  **efekto rodikliais** | **Numatomos strateginių veiklų (programų) tikslų įgyvendinimo kryptys** |
| --- | --- | --- | --- |
| **1 programa.**  **Studijų, taikomųjų mokslinių tyrimų ir eksperimentinės plėtros bei neformaliojo švietimo veiklų vystymas, tarptautiškumo stiprinimas** | **1. Užtikrinti inovatyvų studijų procesą, turinį ir aplinką** | **E-3, E-4, E-5** | 1. Žinių ekonomikai aktualių gebėjimų turinčių specialistų rengimas, vystant modernią, informacinėmis technologijomis grįstą, daugiafunkcinę infrastruktūros aplinką.  2. Inovatyvių mokymo(-si) metodų plėtra, vystant studentų lūkesčius atitinkantį studijų organizavimo procesą.  3. Studentų verslumo ir kūrybiškumo ugdymo aplinkos vystymas. |
| **2. Plėtoti mokymosi visą gyvenimą principus, sudarant sąlygas tęstiniam mokymuisi, profesinės kvalifikacijos tobulinimui ir perkvalifikavimui** | **E-2** | 1. Neformalaus ir savaiminio mokymosi rezultatų pripažinimo sistemos plėtojimas.  2. Neformaliojo švietimo paslaugų plėtra. |
| **3. Vykdyti taikomuosius mokslinius tyrimus ir eksperimentinę (socialinę, kultūrinę) plėtrą, kuriant pridėtinę vertę visuomenei ir Kolegijai** | **E-2** | 1. Taikomųjų mokslinių tyrimų ir eksperimentinės plėtros veikla, orientuota į šalies ūkio, visuomenės ir kultūros poreikių tenkinimą.  2. Socialinių, technologinių, rinkodaros, darbo organizavimo, kitų inovacijų kūrimas, diegimas sprendžiant visuomenei aktualias problemas. |
| **4. Plėtoti studijų tarptautiškumą bei didinti Kolegijos matomumą tarptautinėje erdvėje** | **E-6** | 1. Kolegijos padalinių bei socialinių ir tarptautinių partnerių sutelkimas įgyvendinti dvikryptį tarptautinį dėstytojų, studentų, darbuotojų judumą.  2. Pasirengimas įgyvendinti jungtines studijų programas (teisinė bazė, infrastruktūra, dėstytojai, programos ir kt.) ir jų įgyvendinimas su užsienio aukštosiomis mokyklomis.  3. Studijų tarptautiškumo plėtojimas parengiant programas užsienio kalba.  4. Tarptautinio matomumo/žinomumo užtikrinimas dalyvaujant ir įnešant savo indėlį į tarptautinius renginius, mokslinę veiklą, integruojantis į tarptautines organizacijas, tinklus.  5 Tarptautinių projektų rengimas ir įgyvendinimas su švietimo, mokslo ir kitomis institucijomis. |
| **2 programa.**  **Kolegijos bendruomenės kompetencijų įgyvendinti Kolegijos strategiją stiprinimas ir valdymo efektyvumo užtikrinimas** | **1. Užtikrinti Kolegijos tvarią plėtrą** | **E-1, E-4** | 1. Akademinio personalo kompetencijų, gebėjimų kūrybiškai mąstyti, kurti inovacijas, transformuoti veiklą į užsakomuosius mokslo taikomuosius tyrimus stiprinimas.  2. Praktikų vadovų gebėjimų stiprinimas  3. Komandinio darbo gebėjimų stiprinimas.  4. Pakankamo skaičiaus studentų pritraukimas ir jų išlaikymas.  5. Kolegijos finansinio tvarumo užtikrinimas, vykdant sistemingą finansinių pajamų diversifikaciją. |
| **3 programa.**  **Poveikio regiono ir šalies raidai didinimas plečiant ir įveiklinant strateginę partnerystę su verslo ir visuomeninėmis institucijomis** | **1. Stiprinti Kolegijos veiklos partnerystę su verslo ir viešuoju sektoriumi** | **E-4, E-5** | 1. Kolegijos dalyvavimas formuojant ir vykdant Panevėžio miesto ir regiono plėtros planus.  2. Kolegijos bendradarbiavimas su verslo ir viešojo sektoriaus įmonėmis, įstaigomis, organizacijomis, institucijomis rengiant regionui reikalingus specialistus.  3. Kolegijos studentų ir personalo visuomeninio aktyvumo ir verslumo skatinimas  4. Bendrų projektų su įmonėmis vykdymas (produktų, įskaitant skaitmeninius, gamyba ir procesų inovacijos) |
| **2. Sudaryti Kolegijoje palankią aplinką regiono visuomenės kultūrinių, savišvietos poreikių tenkinimui, studijoms ir kompetencijų tobulinimui** | **E-2** | 1. Mokslo populiarinimo, sveikatos, kultūros ir socialinius projektus, skirtus miesto ir regiono vaikams, jaunimui, senjorams vykdymas  2. Kolegijos veiklos žinomumo regiono verslo, švietimo, kultūros įstaigose didinimas, kolegijos, regiono visuomenės ir verslo įmonių ryšių inicijavimas ir palaikymas |
| **3. Kelti Kolegijos studentų mokymosi pasiekimų ekonominę ir socialinę vertę** | **E-2, E-3** | 1. Studijų programų, orientuotų į regiono ir šalies poreikius kūrimas ir tobulinimas.  2. Studentų įtraukimas į taikomųjų mokslinių tyrimų ir eksperimentinės plėtros veiklas su darbo sektoriumi ir regionui aktualių problemų sprendimą.  3. Studentų karjeros valdymo paslaugų plėtra, ugdant gebėjimus būtinus sėkmingai absolventų profesinei karjerai. |

**XI. STRATEGINIO TIKSLO PASIEKIMO KRITERIJAI IR JŲ REIKŠMĖS**

Trys strateginės veiklos (programos) turi 8 tikslus (1 programa – 4 tikslai; 2 programa – 1 tikslas; 3 programa – 3 tikslai). Šių tikslų įgyvendinimas bus pasiektas sprendžiant uždavinius ir matuojamas rezultato kriterijais.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| STRATEGINIS TIKSLAS. **DIDINTI PANEVĖŽIO KOLEGIJOS KONKURENCINĮ PRANAŠUMĄ IR POVEIKĮ REGIONO BEI ŠALIES RAIDAI PER INOVACIJAS IR KOKYBĖS STANDARTUS ATITINKANČIĄ STUDIJŲ IR MOKSLO VEIKLĄ BEI VALDYMĄ** | | | | | | | | | |
| **Vertinimo kriterijaus kodas** | **Strateginis tikslas, programos, jų tikslai ir vertinimo kriterijai** | **Mato vienetai** | **2014** | **2015** | **2016** | **2017** | **2018** | **2019** | **2020** |
| E-1 | Pajamų, gautų už visas suteiktas paslaugas, dalis bendroje Studijų ir mokslo plėtros programos finansavimo iš valstybės biudžeto lėšų ir gautų pajamų už studijas ir kitas teikiamas paslaugas Kolegijos lėšų struktūroje, procentais | proc. | 35 | 38 | 41 | 42 | 43 | 44 | 45 |
| E-2 | Pajamų už regionui aktualių (užsakomųjų) taikomųjų tyrimų, eksperimentinės (socialinės, kultūrinės) plėtros, konsultacinės veiklos ir neformaliojo švietimo dalis nuo visų už šią veiklą gautų pajamų | proc. | - | - | - | 60 | 65 | 70 | 80 |
| E-3 | Absolventų, dirbančių 1-3 profesijų grupėse (vadovai, specialistai, technikai ir jaunesnieji specialistai), dalis nuo visų dirbančių absolventų | proc. | - | - | - | 75 | 80 | 80 | 85 |
| E-4 | Regiono abiturientų, įstojusių į Panevėžio kolegiją, dalis nuo visų į kolegijas įstojusių regiono abiturientų | proc. | - | - | - | 50 | 55 | 58 | 60 |
| E-5 | Studentų, įkūrusių įmones pagal kolegijos verslumo ugdymo modelį, skaičius nuo visų studentų | proc. | - | - | - | - | 0,1 | 0,2 | 0,3 |
| E-6 | Studentų ir dėstytojų tarptautinio judumo augimas | proc. | - | - | - | 10 | 15 | 20 | 25 |

**XII. STRATEGINIŲ VEIKLŲ (PROGRAMŲ) TIKSLŲ UŽDAVINIŲ ĮGYVENDINIMO**

**2017–2020 M. REZULTATO KRITERIJAI IR JŲ REIKŠMĖS**

| **Vertinimo kriterijaus kodas** | **Strateginis tikslas, programos, jų tikslai ir vertinimo kriterijai** | **Atsakingas/**vykdytojai | **Mato vienetai** | **2017** | **2018** | **2019** | **2020** |
| --- | --- | --- | --- | --- | --- | --- | --- |
| **1 PROGRAMA. STUDIJŲ, TAIKOMŲJŲ MOKSLINIŲ TYRIMŲ IR EKSPERIMENTINĖS PLĖTROS BEI NEFORMALIOJO ŠVIETIMO VEIKLŲ VYSTYMAS** | | | | | | | |
| 1.1. | **1 tikslas. Užtikrinti inovatyvų studijų procesą, turinį ir aplinką** | | | | | | |
| **1.1.1.** | **1 uždavinys. Inovatyvių mokymo(-si) metodų taikymo plėtojimas** | | | | | | |
| R-1.1.1.1. | Studijų programų, akredituotų maksimaliam laikotarpiui, dalis nuo visų išoriškai įvertintų ir akredituotų programų | **Direktoriaus pavaduotojas studijoms**/  Fakultetų dekanai,  Studijų programų komitetų pirmininkai | proc. | 60 | 70 | 75 | 80 |
| R-1.1.1.2. | Studentų dalis studijų programose, akredituotose maksimaliam laikotarpiui | **Direktoriaus pavaduotojas studijoms**/  Fakultetų dekanai,  Studijų programų komitetų pirmininkai | proc. | 70 | 75 | 75 | 80 |
| R-1.1.1.3. | Atnaujintų atitinkamais metais studijų programų dalis nuo visų programų | **Direktoriaus pavaduotojas studijoms**/  Fakultetų dekanai,  Studijų programų komitetų pirmininkai | proc. | 50 | 60 | 70 | 80 |
| R-1.1.1.4. | Studijų dalykų, dėstomų nuotoliniu būdu, dalis nuo visų studijų programų dalykų skaičiaus | **Direktoriaus pavaduotojas studijoms**/  Fakultetų dekanai,  Studijų programų komitetų pirmininkai | proc. | 30 | 50 | 70 | 90 |
| R-1.1.1.5. | Studijų dalykų, kuriuose naudojama virtuali mokymosi aplinka, proc. nuo visų studijų programų dalykų skaičiaus | **Direktoriaus pavaduotojas studijoms**/  Fakultetų dekanai,  Studijų programų komitetų pirmininkai | proc. | 50 | 70 | 90 | 100 |
| R-1.1.1.6. | Dėstytojų taikančių inovatyvius (probleminius, euristinius, tiriamuosius ir kt.) mokymo/si metodus dalis nuo visų dėstytojų | **Direktoriaus pavaduotojas studijoms**/  Fakultetų dekanai,  Studijų programų komitetų pirmininkai | proc. | 60 | 80 | 90 | 100 |
| R-1.1.1.7. | Projektų, susijusių su studijų infrastruktūros modernizavimu ir atnaujinimu, apimtis | **Direktoriaus pavaduotojas mokslui ir plėtrai** | tūks. Eur | 300 | 500 | 500 | 500 |
| **1.1.2.** | **2 uždavinys. Į studentą orientuotų studijų organizavimas** | | | | | | |
| R-1.1.2.1. | E. paslaugomis besinaudojančių studentų dalis, nuo visų studijuojančiųjų skaičiaus | **Direktoriaus pavaduotojas mokslui ir plėtrai/**  Bibliotekos vedėjas, Informacinių technologijų centro vadovas,  Fakultetų dekanai,  Studijų, karjeros ir užimtumo centro vadovas | proc. | 80 | 85 | 90 | 100 |
| R-1.1.2.2. | Jungtinių, tarpkryptinių studijų programų skaičius | **Direktoriaus pavaduotojas studijoms**/ Fakultetų dekanai | vnt. |  | 3 | 3 | 3 |
| R-1.1.2.3. | Gerai besimokančiųjų studentų dalis nuo visų studijuojančiųjų skaičiaus | **Direktoriaus pavaduotojas studijoms**/  Fakultetų dekanai | proc. | 70 | 70 | 80 | 80 |
| R-1.1.2.4. | Studentų pasitenkinimo studijomis fakultete balas (5 balų sistemoje) | **Direktoriaus pavaduotojas studijoms/**  Fakultetų dekanai,  Studijų, karjeros ir užimtumo centro vadovas | balai | 4,0 | 4,2 | 4,4 | 4,6 |
| **1.1.3.** | **3 uždavinys. Studentų verslumo ir kūrybiškumo ugdymas bei skatinimas** | | | | | | |
| R-1.1.3.1. | Studentų, dalyvavusių verslumą ugdančiuose neformaliuose mokymuose ir projektuose, dalis nuo visų studentų skaičiaus | **Direktoriaus pavaduotojas studijoms**/  Fakultetų dekanai,  Studijų programų komitetų pirmininkai | proc. | 10 | 15 | 20 | 30 |
| R-1.1.3.2. | Verslumo praktinį modulį studijuojančių studentų dalis nuo viso studentų skaičiaus | **Direktoriaus pavaduotojas studijoms**/  Fakultetų dekanai,  Studijų programų komitetų pirmininkai | proc. | 30 | 40 | 50 | 60 |
| R-1.1.3.3. | Studentų, publikavusių straipsnius ar pristačiusių pranešimus studentų mokslinių darbų konferencijų leidiniuose, dalis nuo visų studentų skaičiaus | **Fakultetų dekanai**/  SMD veiklos koordinatorius | proc. | 2 | 3 | 3 | 4 |
| R-1.1.3.4. | Studentų gaunamų skatinamųjų vardinių ar rėmėjų stipendijų suma eurais | **Fakultetų dekanai** | Eur. | - | 2000 | 3000 | 4000 |
| **1.2.** | **2 tikslas. Plėtoti mokymosi visą gyvenimą principus, sudarant sąlygas tęstiniam mokymuisi, profesinės kvalifikacijos tobulinimui ir perkvalifikavimui** | | | | | | |
| **1.2.1.** | **1 uždavinys. Rengti naujas ir tobulinti vykdomas neformaliojo švietimo programas, atsižvelgiant į regiono darbo rinkos poreikius** | | | | | | |
| R-1.2.1.1. | Neformaliojo švietimo programų klausytojų skaičius | **Mokslo taikomosios veiklos ir neformalaus švietimo skyriaus vadovas**,  Fakultetų dekanai | vnt. | 150 | 180 | 200 | 250 |
| **1.3.** | **3 tikslas. Vykdyti taikomuosius mokslinius tyrimus ir eksperimentinę (socialinę, kultūrinę) plėtrą, kuriant pridėtinę vertę visuomenei ir Kolegijai** | | | | | | |
| **1.3.1.** | **1 uždavinys. Užtikrinti konkurencingos taikomosios mokslinės veiklos plėtrą ir kokybę** | | | | | | |
| R-1.3.1.1. | Bendrų dėstytojų ir socialinių partnerių taikomųjų darbų ir mokslinių publikacijų dalis, nuo visų taikomųjų darbų ir mokslinių publikacijų | **Fakultetų dekanai**/ Praktinio mokymo vadovai | proc. | 20 | 30 | 40 | 50 |
| R-1.3.1.2. | Dėstytojų mokslinių publikacijų referuojamų tarptautinėse duomenų bazėse skaičius | **Fakultetų dekanai** | vnt. | 15 | 15 | 20 | 20 |
| R-1.3.1.3. | Kolegijos infrastruktūroje įsteigtos „pumpurinės“ įmonės (spin off) | **Direktoriaus pavaduotojas mokslui ir plėtrai/**PMC vadovas | vnt. |  | 1 | 1 | 2 |
| R-1.3.1.4. | Akredituotų laboratorijų skaičius | **Direktoriaus pavaduotojas mokslui ir plėtrai/**PMC vadovas | vnt. |  | 1 | 2 | 4 |
| **1.3.2.** | **2 uždavinys. Populiarinti mokslo taikomąją veiklą ir paslaugas** | | | | | | |
| R-1.3.2.1. | Suorganizuotų renginių (A lygio), populiarinančių Kolegijos taikomuosius mokslinius tyrimus ir paslaugas skaičius | **Fakultetų dekanai/**  Mokslo taikomosios veiklos ir neformalaus švietimo skyriaus vadovas  Tarptautinių ryšių, marketingo ir projektų skyriaus vadovas | vnt. | 3 | 3 | 3 | 3 |
| **1.4.** | **4 tikslas. Plėtoti studijų tarptautiškumą bei didinti Kolegijos matomumą tarptautinėje erdvėje** | | | | | | |
| **1.4.1.** | **1 uždavinys. Plėtoti dvikryptį tarptautinį dėstytojų, studentų, darbuotojų judumą** | | | | | | |
| R-1.4.1.1. | Atvykstančių užsienio studentų skaičiaus santykis su bendru studentų skaičiumi | **Tarptautinių ryšių, marketingo ir projektų skyriaus vadovas/** Fakultetų dekanai,  Studijų programų komitetų pirmininkai | proc. | 1 | 1,5 | 2 | 2,5 |
| R-1.4.1.2. | Dėstytojų, atvykusių pagal mainų programas dėstyti iš užsienio aukštųjų mokyklų, santykis su visais dėstytojais | **Tarptautinių ryšių, marketingo ir projektų skyriaus vadovas/**  Fakultetų dekanai,  Studijų programų komitetų pirmininkai | proc. | 15 | 18 | 20 | 20 |
| R-1.4.1.3. | Kolegijos studentų, kurie dalį studijų mokėsi užsienyje, dalis nuo bendro studentų skaičiaus | **Tarptautinių ryšių, marketingo ir projektų skyriaus vadovas/**  Fakultetų dekanai,  Studijų programų komitetų pirmininkai | proc. | 3,5 | 4 | 4,5 | 5 |
| R-1.4.1.4. | Kolegijos darbuotojų kurie stažavosi/dėstė užsienyje, dalis nuo bendro darbuotojų skaičiaus (išskyrus ūkio valdymo ir aprūpinimo skyriaus darbuotojus) | **Tarptautinių ryšių, marketingo ir projektų skyriaus vadovas/**  Fakultetų dekanai,  Studijų programų komitetų pirmininkai | proc. | 15 | 20 | 25 | 30 |
| **1.4.2.** | **2 uždavinys. Užtikrinti studijų programų tarptautiškumą** | | | | | | |
| R-1.4.2.1. | Užsienio kalba dėstomų studijų programų skaičius | **Direktoriaus pavaduotojas studijoms**/  Fakultetų dekanai,  Studijų programų komitetų primininkai | vnt. | 3 | 3 | 3 | 3 |
| R-1.4.2.2. | Užsienio kalba dėstomose studijų programose studijuojančių studentų dalis nuo bendro studentų skaičiaus | **Direktoriaus pavaduotojas studijoms**/  Fakultetų dekanai,  Studijų programų komitetų primininkai | proc. | 4 | 5 | 6 | 8 |
| **1.4.3.** | **3 uždavinys. Užtikrinti Kolegijos veiklos tarptautiškumo plėtrą, matomumą ir žinomumą dalyvaujant ir įnešantį savo indėlį į tarptautinę veiklą, renginius, organizacijas, tinklus** | | | | | | |
| R-1.4.3.1. | Kolegijos narystės tarptautinėse specializuotose asociacijose plėtra | **Tarptautinių ryšių, marketingo ir projektų skyriaus vadovas/**  Fakultetų dekanai | vnt. | 3 | 4 | 5 | 6 |
| R-1.4.3.2. | Kolegijos dalyvavimo įgyvendinant tarptautinius projektus plėtra | **Tarptautinių ryšių, marketingo ir projektų skyriaus vadovas** | vnt. | 1 | 2 | 2 | 3 |

|  |  |  |  |  |  |  |  |
| --- | --- | --- | --- | --- | --- | --- | --- |
| **2 PROGRAMA. KOLEGIJOS BENDRUOMENĖS KOMPETENCIJŲ ĮGYVENDINTI KOLEGIJOS STRATEGIJĄ STIPRINIMAS IR VALDYMO EFEKTYVUMO UŽTIKRINIMAS** | | | | | | | |
| **Vertinimo kriterijaus kodas** | **Strateginis tikslas, programos, jų tikslai ir vertinimo kriterijai** | **Atsakingas/**vykdytojai | **Mato vienetai** | **2017** | **2018** | **2019** | **2020** |
| **2.1.** | **1 tikslas. Užtikrinti Kolegijos tvarią plėtrą** | | | | | | |
| **2.1.1.** | **1 uždavinys. Sistemingai kelti dėstytojų kvalifikaciją ir stiprinti dalykines (profesines) kompetencijas** | | | | | | |
| R-2.1.1.1. | Dėstytojų, kėlusių kvalifikaciją, dalis nuo visų kolegijoje dirbančių dėstytojų skaičiaus (skaičiuojant pagrindinėse pareigose kolegijoje dirbančius dėstytojus) | **Direktorius/**  Personalo ir dokumentų valdymo skyriaus vadovas | proc. | 60 | 70 | 80 | 90 |
| R-2.1.1.2. | Išlaidų dalis dėstytojų kompetencijų tobulinimui, skaičiuojant nuo bendrų kolegijos išlaidų kvalifikacijos kėlimui | **Direktorius/**  Personalo ir dokumentų valdymo skyriaus vadovas | proc. | 70 | 75 | 80 | 80 |
| R-2.1.1.3. | Išlaidos kvalifikacijos tobulinimui, tenkančios vienam dėstytojo etatui (skaičiuojant pagrindinėse pareigose kolegijoje dirbančius dėstytojus) | **Direktorius/**  Personalo ir dokumentų valdymo skyriaus vadovas | Eur. | 400 | 420 | 450 | 480 |
| R-2.1.1.4. | Dėstytojų, turinčių mokslo laipsnį (pripažintų menininkų) ir visų dėstytojų užimamų etatų santykis | **Fakultetų dekanai/**  Personalo ir dokumentų valdymo skyriaus vadovas | proc. | 10 | 12 | 15 | 15 |
| **2.1.2.** | **2 uždavinys. Stiprinti rinkodaros sistemą ir jos efektyvumą, pritraukiant pakankamą studentų skaičių** | | | | | | |
| R-2.1.2.1. | Į kolegiją priimtų studentų skaičius | **Tarptautinių ryšių, marketingo ir projektų skyriaus vadovas/**  Studijų, karjeros ir užimtumo centro vadovas | vnt. | 590 | 590 | 590 | 590 |
| R-2.1.2.2. | Pajamų dalis skirta rinkodaros priemonėms (nuo kolegijos pajamų) | **Direktorius/**  Tarptautinių ryšių, marketingo ir projektų skyriaus vadovas | proc. | 6 | 5 | 4 | 4 |
| **2.1.3.** | **3 uždavinys. Didinti pajamas iš MTEP, neformalaus švietimo ir kitų paslaugų** | | | | | | |
| R-2.1.3.1. | Pajamos iš MTEP, neformaliojo švietimo ir kitų paslaugų teikimo, tenkančios vienam dėstytojo etatui | **Direktoriaus pavaduotojas mokslui ir plėtrai/**  Fakultetų dekanai  Mokslo taikomosios veiklos ir neformalaus švietimo skyriaus vadovas | Eur. | - | 1000 | 1100 | 1200 |
| **2.1.4.** | **4 uždavinys. Mažinti studentų nubyrėjimą** | | | | | | |
| R-2.1.4.1. | Laidos, kuri ataskaitiniais metais įgijo aukštojo mokslo kvalifikaciją valstybės finansuojamose vietose, įstojusiųjų į valstybės finansuojamas vietas skaičiaus ir baigusiųjų skaičiaus santykis | **Fakultetų dekanai**/  Studijų, karjeros ir užimtumo centro vadovas | proc. | 85 | 85 | 90 | 90 |

|  |  |  |  |  |  |  |  |
| --- | --- | --- | --- | --- | --- | --- | --- |
| **3 PROGRAMA. POVEIKIO REGIONO IR ŠALIES RAIDAI DIDINIMAS PLEČIANT IR ĮVEIKLINANT STRATEGINĘ PARTNERYSTĘ SU VERSLO IR VISUOMENINĖMIS INSTITUCIJOMIS** | | | | | | | |
| **Vertinimo kriterijaus kodas** | **Strateginis tikslas, programos, jų tikslai ir vertinimo kriterijai** | **Atsakingas/**vykdytojai | **Mato vienetai** | **2017** | **2018** | **2019** | **2020** |
| **3.1.** | **1 tikslas. Stiprinti Kolegijos veiklos partnerystę su verslo ir viešuoju sektoriumi** | | | | | | |
| **3.1.1.** | **1 uždavinys. Dalyvauti formuojant ir vykdant Panevėžio miesto ir regiono plėtros planus** | | | | | | |
| R-3.1.1.1. | Dalyvaujančių miesto, regiono strateginių dokumentų rengimo darbo grupėse, skaičius | **Direktorius** | vnt. | 2 | 2 | 3 | 3 |
| **3.1.2.** | **2 uždavinys. Bendradarbiauti su verslo ir viešojo sektoriaus įmonėmis, įstaigomis, organizacijomis, institucijomis rengiant regionui reikalingus specialistus** | | | | | | |
| R-3.1.2.1. | Vykdomų strateginės partnerystės susitarimų skaičius | **Direktorius/** Fakultetų dekanai | vnt. | 3 | 5 | 7 | 9 |
| R-3.1.2.2. | Bendrų su įmonėmis vykdomų projektų skaičius (produktų, įskaitant skaitmeninius, gamyba ir procesų inovacijos) | **Direktoriaus pavaduotojas mosklui ir plėtrai/**  Fakultetų dekanai  Praktinio mokymo centro vadovas | vnt. | 3 | 6 | 8 | 9 |
| R-3.1.2.3. | Įmonių lėšomis studijuojančių studentų skaičius | **Fakultetų dekanai/**Praktinio mokymo vadovai | vnt. | 4 | 6 | 8 | 10 |
| **3.1.3.** | **3 uždavinys. Skatinti Kolegijos studentų ir personalo visuomeninį aktyvumą ir verslumą** | | | | | | |
| R.3.1.3.1. | Dalyvaujančių miesto, regiono renkamose institucijose, tarybose, komitetuose, asociacijose santykis su visų darbuotojų (išskyrus ūkio valdymo ir aprūpinimo skyriaus darbuotojus) skaičiumi | **Direktorius/**  Personalo skyriaus vadovas | proc. | 10 | 10 | 12 | 15 |
| R-3.1.3.2. | Studentų ir absolventų įsteigtų startuolių (start up) skaičius | **Direktoriaus pavaduotojas mokslui ir plėtrai/**  PMC vadovas | vnt. | 1 | 2 | 3 | 4 |
| **3.2.** | **2 tikslas. Sudaryti Kolegijoje palankią aplinką regiono visuomenės kultūrinių, savišvietos poreikių tenkinimui, studijoms ir kompetencijų tobulinimui** | | | | | | |
| **3.2.1.** | **1 uždavinys. Vykdyti mokslo populiarinimo, sveikatos, kultūros ir socialinius projektus, skirtus miesto ir regiono vaikams, jaunimui, senjorams** | | | | | | |
| R-3.2.1.1. | Mokslo populiarinimo, sveikatos, kultūros ir socialinių renginių skaičius miesto, regiono visuomenei ir socialiniams partneriams | **Tarptautinių ryšių, komunikacijos ir projektų skyriaus vadovas/**  Bibliotekos vedėjas/Fakultetų dekanai | vnt. | 5 | 5 | 5 | 5 |
| **3.3.** | **3 tikslas. Kelti Kolegijos studentų mokymosi pasiekimų ekonominę ir socialinę vertę** | | | | | | |
| **3.3.1.** | **1 uždavinys. Užtikrinti parengtų specialistų atitiktį darbo rinkos poreikiams** | | | | | | |
| R-3.3.1.1. | Absolventų baigiamųjų darbų, parengtų pagal regiono darbo sektoriaus poreikius (pagal patvirtintus kriterijus), dalis | **Fakultetų dekanai**/  Studijų programų komitetų pirmininkai | proc. | 60 | 70 | 70 | 80 |
| R-3.3.1.2. | Studentų baigiamųjų darbų rezultatų pritaikytų regiono įmonių veikloje, nuo visų baigiamųjų darbų | **Fakultetų dekanai**/  Studijų programų komitetų pirmininkai | proc. | 5 | 10 | 10 | 15 |
| R-3.3.1.3. | Absolventų įsidarbinusių per pirmus metus po studijų baigimo dalis nuo visų absolventų skaičiaus | **Fakultetų dekanai**/  Studijų, karjeros ir užimtumo centro vadovas | proc. | 70 | 70 | 80 | 80 |
| R-3.3.1.4. | Darbdavių pasitenkinimo parengtais specialistais lygis (5 balų sistemoje) | **Fakultetų dekanai** | balai | 4,0 | 4,2 | 4,4 | 4,6 |
| **3.3.2.** | **2 uždavinys. Plėtoti studentų karjeros valdymo paslaugas, būtinas sėkmingai absolventų profesinei karjerai** | | | | | | |
| R-3.3.2.1. | Karjeros valdymo vykdytų renginių skaičius | **Fakultetų dekanai**/  Studijų, karjeros ir užimtumo centro vadovas | vnt. | 4 | 6 | 7 | 7 |